Rél

Rél atawa erél nyaéta logam batang pikeun landasan jalan karéta api atawa kandaraan nu séjén saperti trém jeung sajabana. Rél mangrupa dua batang logam kaku anu sarua panjang, dipasang dina bantalan minangka dasar landasan. Rél-rél éta dibeungkeut dina bantalan maké paku rél, sekrup panyangreud (Ind:penambat), atawa panyangreud "é" (saperti panyangreud pandrol).

Rupa-rupa panambat anu dipaké tergantung tina jenis bantalan anu dipaké. Paku ulir atawa paku panyangreud dipaké dina bantalan kai, sedengkeun  panyangreud "é" mah dipaké pikeun bantalan beton atawa semén.

Rél biasana dipasangkeun dina luhureun badan jalan anu disaeur ku batu barangkal atawa batu balast. Fungsi balast dina rél karéta api nyaéta pikeun ngaredam geteran jeung lengkungan rél nu diakibatkeun ku beuratna karéta api. Pikeun ngaliwatan jambatan, dipaké tatapakan kai anu leuwih elastis ti batan tatapakan beton.

Lébar trék 

Aya sababaraha lébar trék (Ing:gauge) anu dipaké, beuki lébar beuki stabil nu ngabalukarkeun leuwih gancang karétana. Lébar trék anu aya di sakabéh dunya aya dina daptar ieu.

Rupa-rupa rél dumasar beuratna 
Rel anu dipaké di Indonésia maké standar UIC, Standar:
 Rel 25 anu hartina unggal 1 méter potongan rél beuratna 25 kilogram (kg).
 Rel 33
 Rel 41
 Rel 42 anu hartina unggal 1 méter potongan rél beuratna 42,59 kilogram
 Rel 50
 Rel 54 anu hartina unggal 1 méter potongan rél beuratna 54.43 kilogram
 Rel 60

Cara nyambungkeun rél 
Ti pabrik anu ngajieun rél, biasana rél dipotong unggal 25 méter. Ku sabab kitu, rél éta kudu disambungkeun deui. Aya sababaraha cara pikeun nyambungkeun rél, nyaéta:
 Las termit
 Sambungan baut (Fish plate)
 Las kilatan listrik

Rujukan 

Angkutan karéta